“Un Monaco al curselor de drone”

Liga Campionilor de Drone, 18 – 20 noiembrie, România

Această ramură sportivă aflată în crestere a stârnit deja un mare interes în America şi Asia – iar Liga Campionilor de Drone începe să cucerească şi Europa într-un mod grandios. La fel de spectaculoase şi unice precum manevrele dronelor, sunt locaţiile Ligii Campionilor: cursa inaugurală din luna august a avut loc pe fundalul istoric al ruinelor fortăreţei Schlosskopf din Reutte, Austria. Între 18 şi 20 noiembrie, dronele vor aborda traseul 3D instalat în Salina Turda din România, atingând viteze de 130 km/h.

,,Salina Turda” este una dintre cele mai vechi şi mai renumite saline din România. Sarea de aici şi din zona înconjurătoare a fost exploatată încă din perioada romană. Exploatarea în salină a început în timpul imperiului habsburgic, în anul 1690, iar situl actual reprezintă ceea ce s-a păstrat de la închiderea minei în 1932.



Din 2010 încăperile au fost modernizate şi au fost adăugate câteva instalaţii pentru agreement. În weekend-urile din sezon, salina este vizitată, în medie, de peste 4000 de turişti. Iar spectaculara cursă de drone din noiembrie ar trebui să sporească numărul turiştilor: “Salina Turda investeşte foarte mult în infrastructură pentru cursa care urmează. Vrem să devenim, pentru acest nou sport cu motor, precum cursa sezonului din Monaco pentru campionatul de Formula 1,” relatează Adrian Soporan, consilier marketing Salina Turda. “Se anunţă a fi un parteneriat pe termen lung şi în exclusivitate,” confirmă consilierul de marketing al acestui parc tematic subteran.

Iniţiatorul şi organizatorul acestui eveniment inedit este Drone Champions AG, împreună cu fondatorul şi managerul Herbert Weirather, în colaborare cu agentia WWP Weirather-Wenzel & Partner.

Difuzat live în toată lumea. Chiar dacă unii fani nu au posibilitatea de a participa la eveniment, vor avea ocazia să ia parte la acţiune. Cu susţinerea Vodafone, cursa va fi transmisă sub formă de live stream: “Suntem mândri să difuzăm Liga Campionilor la Drone din această locaţie deosebită. Vor transmite emoţii şi imagini fenomenale şi sunt convins că vom atrage atenţia lumii chiar mai mult decât am făcut-o la prima cursă din Austria,” afirmă Herbert Weirather.

Cifrele de la cursa inaugurală din Reutte au fost mai mult decât impresionante: un total de 21 milioane de oameni au prins spectacolul.

Camere cu transmisie live. Cursele de Drone reprezintă un sport nou aflat în dezvoltare, unde piloţii abordează nişte trasee bine definite, cu ajutorul unor căşti speciale. Pe fiecare dronă este montată o cameră care transmite imagini în timp real

Drone Champions AG, Industriering 3, 9491 Ruggell, Liechtenstein Mail: office@dronechampions.org, www.drone-champions-league.com